S A J T Ó M E G H Í V Ó

Új intézmény a fogyatékkal élők ellátásáért

A Baptista Szeretetszolgálat országos szociális segítőközpontja és a helyi önkormányzat összefogásának köszönhetően október 1-jétől új intézmény nyitja meg kapuját Gyömörén. A Miháldy Borbála Értelmi Fogyatékosok Nappali Ellátója 30 fogyatékkal élő gyömöreit és környékbelit, valamint az érintettek családjait segíti majd. Az ünnepélyes megnyitó október 17-én, hétfőn 14 órakor kezdődik. A rövid ünnepséget követően a résztvevőket a házigazdák szeretettel invitálják egy rövid sétára – melynek keretében megtekintik az intézmény névadójához kötődő egyik helyi nevezetességet –, valamint állófogadásra is. A megnyitón jelen lesz Nyitrai Imre, az Emberi Erőforrások Minisztériumának helyettes államtitkára, Nagy Beáta, Gyömöre polgármestere, Papp János, a Magyarországi Baptista Egyház elnöke, Hári Tibor, a Baptista Szeretetszolgálat ügyvezető igazgatója és Révész Szilvia, a Baptista Szeretetszolgálat kommunikációs igazgatója.

**Helyszín:** Miháldy Borbála Értelmi Fogyatékosok Nappali Ellátója. Gyömöre, Arany János út 27.

**Időpont:** 2016. október 17. (hétfő) 14 óra.

Az eseményre tisztelettel várjuk a szerkesztőség munkatársait!

További információ:

Révész Szilvia kommunikációs igazgató

Baptista Szeretetszolgálat

06 20 886 3752 szilvia@baptistasegely.hu

Budapest, 2016. október 14.